  Anexă la Proiectul de Hotărâre  nr. 209/2025


REGULAMENT
de organizare şi funcţionare al serviciului
social furnizat în comunitate:
"CANTINA DE AJUTOR SOCIAL BRAD"
     ART. 1
  Definiţie
  Regulamentul de organizare şi funcţionare este un document propriu al serviciului social,, CANTINA DE AJUTOR SOCIAL BRAD întocmit în vederea asigurării funcţionării acestuia cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de accesare, serviciile oferite în conformitate cu prevederile Ordinului 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor sociale acordate în comunitate, serviciilor acordate în sistem integrat și cantinele sociale
 ART. 2
  Identificarea serviciului social
  Serviciul social " CANTINA DE AJUTOR SOCIAL BRAD ", cod serviciu social 8899 CPDH- I, a fost înfiinţat prin Hotărâre a Consiliului Local al Municipiului Brad 78/ 2005, este administrat de furnizorul Direcția de Asistență Socială Brad- Serviciul de Asistență Socială, acreditat conform Certificatului de acreditare seria AF nr. 004470, licențiat conform Licenței de funcționare seria LF nr.0001348 și are sediul în BRAD, STR. ALEEA PATRIEI, NR.2, JUD. HUNEDOARA  

 ART. 3
Scopul serviciului social
Cantina de ajutor social Brad este unitate publică de asistenţă socială, fără personalitate juridică, care funcţionează în subordinea Direcției de Asistență Socială Brad- Serviciul de Asistență Socială aflat în subordinea Consiliului Local al Municipiului Brad, îşi desfăşoară activitatea potrivit prevederilor Legii nr. 208/ 1997 și are scopul de a presta servicii sociale gratuite sau contra cost persoanelor aflate în situaţii economico-sociale sau medicale deosebite și organizează pe bază de cerere aprobată de Primar sau împuternicitul acestuia, în afara programului de funcționare a cantinei, a unor mese festive sau de comemorare, în limita capacității  sălii de mese și cu achitarea unei taxe aprobate de către Consiliul local al Municipiului Brad.

  ART. 4
  Cadrul legal de înfiinţare, organizare şi funcţionare
  (1) Serviciul social ,,CANTINA DE AJUTOR SOCIAL BRAD " funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare, a Legii nr. 208/1997 privind Cantinele de ajutor social, precum şi a altor acte normative secundare, aplicabile domeniului.
  (2) Standardul minim de calitate aplicabil este cel prevăzut în  Anexa 9 a Ordinului 29/ 2019 .
  (3) Serviciul social " CANTINA DE AJUTOR SOCIAL BRAD" funcționează în subordinea Direcției de Asistență Socială Brad- Serviciul de Asistență Socială- din subordinea Consiliului Local al Municipiului Brad, programul de funcționare fiind pe un schimb pe zi, în zilele lucrătoare, de la ora 6 la ora 14 . 

 ART. 5
  Principiile care stau la baza acordării serviciului social
  (1) Serviciul social " CANTINA DE AJUTOR SOCIAL BRAD" se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în standardele minime de calitate aplicabile.
  (2) Principiile specifice care stau la baza prestării serviciului social " CANTINA DE AJUTOR SOCIAL BRAD " sunt următoarele:
a) funcţionarea în regim de intervenţie imediată, pe baza contractului de furnizare de servicii și a întocmirii dosarului beneficiarului 
  b) intervenţia integrată;
c) posibilitatea prestării serviciilor fără evaluarea nevoilor persoanei pentru cele existente în baza de date, în funcţie de tipul de intervenţie ;
  d) promovarea unei imagini pozitive în comunitate a categoriilor de persoane vulnerabile sau aflate în situaţii de dificultate;
  e) promovarea comportamentului civic şi asumarea responsabilităţii sociale de către toţi actorii sociali, în vederea prevenirii situaţiilor de risc;
  f) respectarea şi promovarea cu prioritate a interesului persoanei beneficiare;
  g) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
  h) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
  i) asigurarea unei intervenţii profesioniste, prin echipe pluridisciplinare, şi asigurarea confidenţialităţii şi a eticii profesionale;
  j) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
  k) promovarea relaţiilor de colaborare cu  Direcția de Asistență Socială Brad -Serviciul de asistenţă socială, precum şi cu toţi actorii sociali.

 ART. 6
  (1) Beneficiarii serviciilor sociale
 Beneficiarii serviciilor sociale acordate de " CANTINA DE AJUTOR SOCIAL BRAD " sunt:
a) copiii în vârsta de până la 18 ani, aflaţi în întreţinerea acelor familii al căror venit net mediu lunar pe o persoană în întreţinere este sub nivelul venitului net lunar, pentru o persoană singura, luat în calcul la stabilirea ajutorului social;
   b) ţinerii care urmează cursuri de zi la instituţiile de învăţământ ce  funcţionează în condiţiile legii, până la terminarea acestora, dar fără a depăşi vârsta de 25 de ani, respectiv 26 de ani în cazul celor care urmează studii superioare cu o durată mai mare de 5 ani, care se afla în situaţia prevăzută la lit. a);
   c) persoanele care beneficiază de ajutor social sau de alte ajutoare băneşti acordate în condiţiile legii şi al căror venit este de până la nivelul venitului net lunar pentru o persoană singura, luat în calcul la stabilirea ajutorului social
d) pensionarii;
e) persoanele care au împlinit vârsta de pensionare, aflate într-una„ dintre următoarele situaţii: sunt izolate social, nu au sustinatori legali, sunt lipsite de venituri;
f) invalizii şi bolnavii cronici;
g) orice persoană care, temporar, nu realizează venituri - pe o perioadă de cel mult 90 de zile pe an
Serviciul social oferit - în sensul servirii mesei la cantină- se prestează gratuit pentru persoanele anterior precizate care nu au venituri sau ale căror venituri sunt sub nivelul venitului net lunar, pentru o persoană singură, luat în calcul la stabilirea ajutorului social.
Persoanele îndreptăţite sa beneficieze de serviciile cantinei de ajutor social care realizează venituri ce se situează peste nivelul venitului net lunar, pentru o persoană singură, luat în calcul la stabilirea ajutorului social, pot beneficia de serviciile cantinei de ajutor social, cu plata unei contribuţii de 30% din venitul pe persoană, fără a se depăşi costul meselor servite, calculat pe aceeaşi perioadă.
(2) Procedura de admitere a beneficiarilor pentru serviciile oferite de cantină.
Condiţiile de accesare a serviciilor:
  a) Acte necesare, după caz;
· Cerere pentru acordarea mesei pentru luna următoare celei în care se întocmește cererea
· Copie a actelor de identitate ale tuturor membrilor familiei
· Ancheta socială întocmită pentru obținerea venitului minim garantat - de la Primăria municipiului Brad/ întocmită urmare a depunerii cererii pentru celelelte categorii de persoane
· Actele doveditoare ale veniturilor ( valabile de la dosarul de prestații sociale- pentru beneficiarii de acestea ) – care să demonstraze eligibilitatea solicitantului
· Contractul de furnizare de servicii încheiat pentru anul în curs, acesta fiind valabil pentru anul calandaristic în curs și care expiră la încheierea anului calendaristic sau în condițiile expres prevăzute în contract
· Planul de asistență și îngrijire
· Planul de intervenție
· Dispoziția primarului de stabilire a porțiilor de masă la Cantina de Ajutor Social Brad întocmită cu respectarea prevederilor art.6 alin.2 lit.c din prezentul Regulament
· Actul doveditor al achitării contravalorii mesei pentru situațiile în care este necesară efectuarea plății 
  b)  Masa la Cantina de ajutor social Brad poate fi servită și fără evaluarea nevoilor persoanei, în situația în care persoanele nu dețin acte de identitate și se confruntă cu o stare de urgență ce poate conduce la deteriorarea stării sale din punct de vedere social/ medical - fiind suficientă înregistrarea persoanelor în listele de prezență- pe baza declarației pe propria răspundere cu privire la identitatea sa și la situația cu care se confruntă constituindu-se dosarul beneficiarului cu orice tip de act care poate fi prezentat/ obținut în condiții de urgență  
c) Modalitatea concretă de acordare a porțiilor precum și de redistribuire aceasta este după cum urmează:  
c1- Se acordă o porție pentru fiecare solicitare, fără a depăși numărul de 50 porții                                   (în medie) ce pot fi acordate, conform Regulamentului de organizare și funcționare a Cantinei de ajutor social 
c2- Se acordă o porție în plus pentru familiile cu cel mai mare număr de copii iar apoi câte o porție în ordinea descrescătoare a numărului de copii, până la epuizarea numărului de porții disponibile
c3- În cazul în care se ajunge la același număr de copii și mai ramân porții disponibile, se calculează venitul net/ membru de familie și se acordă celor cu venitul cel mai mic, având prioritate familiile monoparentale
c4- În cazul în care se ajunge la același venit/ membru de familie și mai ramân porții disponibile, se consideră priorități cazurile care reprezintă situații medico- sociale deosebite, în conformitate cu actele medicale doveditoare depuse la dosar.    
c5- Dacă si în această situație mai ramân porții disponibile ce nu s-au acordat în etapele anterioare, acestea se vor acorda familiei care are în întreținere copii de vârstă mai mare, ce au nevoie pentru o creștere armoniasă de un necesar caloric mai ridicat 
c6- O porție rămasă disponibilă pentru luna în curs ca urmare a încetării dreptului pentru o persoană beneficiară se poate redistribui alteia care are o cerere de acordare

  (3) Procedura de incetare a serviciilor oferite de cantină
Condiţii de încetare a serviciilor - sunt clar stabilite prin contractul de furnizare de servicii, care încetează de drept în următoarele situații: 
 - neîntocmirea  lunară a cererii pentru obținerea mesei gratuite pentru luna următoare celei în care se depune cererea, 
- decesul solicitantului/ beneficiarului
- nerespectarea regulilor de conduită și comportament civilizat 
- când s-a constatat că persoanele beneficiare vând mâncarea / produsele primite 
- dacă în mod repetat și nejustificat nu ridică masa mai mult de 3 zile consecutiv
- schimbarea domiciliului/ reședinței
- modificarea condițiilor ce au dus la acordarea prestației și care nu mai conduc la eligibilitatea persoanei/ familiei
- suspendarea / retragerea Licenței de funcționare
  (4) Persoanele beneficiare de servicii sociale furnizate de "CANTINA DE AJUTOR SOCIAL BRAD" au următoarele drepturi:
  a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
  b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică, după caz;
  c) să li se asigure păstrarea confidenţialităţii asupra informaţiilor furnizate şi primite;
  d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
  e) să fie protejaţi de lege atât ei, cât şi bunurile lor, atunci când nu au capacitate de exerciţiu;
  f) să fie informaţi asupra situaţiilor de risc, precum şi asupra drepturilor sociale.

  ART. 7

  Activităţi şi funcţii
  Principalele funcţii ale serviciului social " CANTINA DE AJUTOR SOCIAL BRAD " sunt următoarele:
  a) de furnizare a serviciilor sociale în comunitate, prin asigurarea următoarele activităţi:
  1. evaluarea iniţială realizată prin ancheta socială efectuată de către Direcția de Asistență Socială Brad- Serviciul de Asistență Socială în vederea obținerii de prestații sociale de la Primăria municipiului Brad;
  2. elaborarea planului de intervenţie
  3. aplicarea planului de intervenţie
  4.   a) servirea cel puțin a unei mese calde și cină/ zi persoanelor cărora li s-a aprobat aceasta prin Dispoziția Primarului Municipiului Brad/ după caz, cu respectarea necesarului caloric optim și în limita nivelului alocației de hrană stabilită prin acte normative, prin stabilirea unui meniu săptămânal variat, echilibrat din punct de vedere cantitativ și caloric, iar pentru zilele declarate libere prin lege se poate asigura hrană rece ;
   b) respectarea capacitatății de funcționare a cantinei – aceasta fiind de 50 porții/zi, dar numărul efectiv de porții poate diferi de la o lună la alta în funcție de numărul de cereri și de numărul de porții acordate prin dispoziția Primarului- cu respectarea Regulamentului de acordare a porțiilor de masă și urmare a întocmirii documentației de către Serviciul Public de Asistență Socială, meniul săptămânal fiind afișat în fiecare zi de luni
  c) distribuirea mesei – care se face zilnic între orele 9- 12 iar beneficiarii au obligația să respecte programul stabilit, păstrarea curățeniei și a bunurilor unității.
      b) de prevenire a situaţiilor de neglijare, excluziune socială etc., prin asigurarea consilierii sociale individualizate cu privire la accesarea de servicii și prestații la nivel local
  c) de informare a potenţialilor beneficiari, a autorităţilor publice şi publicului larg despre domeniul de activitate, de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare
  d) de asigurare a calităţii serviciilor sociale prin realizarea următoarelor activităţi:
  1. elaborarea instrumentelor standardizate utilizate în procesul de acordare a serviciilor;
  2. realizarea de evaluări periodice a serviciilor prestate;
   e) de administrare a resurselor financiare, materiale şi umane prin realizarea activităţilor legate de management, efectuarea operațiunilor contabile, stabilirea bugetului anual, instruirea personalului în vederea realizării unei activități performante și alte activități conexe


  ART. 8
  Structura organizatorică, numărul de posturi şi categoriile de personal
  (1) Serviciul social " CANTINA DE AJUTOR SOCIAL BRAD" funcţionează cu un număr de total personal – 5 posturi, conform prevederilor Hotărârii Consiliului Local nr.  123/ 2019, din care: 
  a) personal de conducere: conducerea este asigurată de către- Șef Serviciu Asistență Socială 
  b) personal de specialitate, auxiliar: - 1 post asistent social (vacant)
        c) personal cu funcţii administrative, gospodărire, întreţinere-reparaţii, deservire: șofer- 1 post, muncitor calificat (3 posturi), 
  d) voluntari: - 

 ART. 9
  Personalul de conducere
  (1) Personalul de conducere este format din - Șef Serviciu  Asistență Socială 
  (2) Atribuţiile personalului de conducere sunt:
  a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
  b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
  c) propune participarea personalului de specialitate la programele de instruire şi perfecţionare;
        d) colaborează cu alte centre/alţi furnizori de servicii sociale şi/sau alte structuri ale societăţii civile la acţiuni care vizează ameliorarea asistenţei sociale a grupurilor vulnerabile;
        e) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
    f) organizează activitatea personalului şi asigură respectarea timpului de lucru şi a Regulamentului de organizare şi funcţionare;
  g) întocmeşte proiectul bugetului propriu al serviciului;
  h) asigură încheierea cu beneficiarii a contractelor de furnizare a serviciilor sociale, după caz;
  i) alte atribuţii prevăzute în standardul minim de calitate aplicabil.

 ART. 10
  Personalul specialitate şi auxiliar
  (1) Personalul de specialitate poate fi:
  a) asistent social (263501);
  b) lucrător social pentru persoane cu probleme de dependenţă (341203);
  c) technician asistenţă socială (341201);
  d) lucrător social (532908);
  e) mediator sanitar (532901);
  f) mediator social (532902);
  g) facilitator de dezvoltare comunitară (341204).
  (2) Atribuţii ale personalului de specialitate privesc în principal elaborarea planului de intervenţie:
  a) asigură derularea etapelor procesului de acordare a serviciilor sociale, cu respectarea prevederilor legii, a standardelor minime de calitate aplicabile şi a prezentului regulament, întocmind dosarele asistaților ;
  b) colaborează cu specialişti din alte centre în vederea soluţionării cazurilor, identificării de resurse;
  c) monitorizează respectarea standardelor minime de calitate;
  d) întocmeşte rapoarte periodice cu privire la activitatea derulată;
  e) alte atribuţii prevăzute în standardul minim de calitate aplicabil.
   
ART. 11
  Finanţarea serviciului
  (1) În estimarea bugetului de venituri şi cheltuieli, furnizorul de servicii sociale are în vedere asigurarea resurselor necesare acordării serviciului cel puţin la nivelul standardelor minime de calitate aplicabile.
  (2) Finanţarea cheltuielilor serviciului se asigură, în condiţiile legii, din următoarele surse:
  a)  bugetul local al municipiului Brad 
  b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
  c) fonduri externe rambursabile şi nerambursabile;
  d) contribuţia persoanelor beneficiare, după caz;
  e) alte surse de finanţare, în conformitate cu legislaţia în vigoare.
ART. 12
Alte dispoziții
a) Cantina de Ajutor social Brad are obligația:
·  de a asigura și respecta normele igienico- sanitare, a normelor PSI precum și a normelor de comportare civilizată a personalului salariat în relațiile cu beneficiarii
· de a stabili meniul zilnic și săptămânal cu încadrarea în cuantumul alocației de hrană stabilit prin actele normative în vigoare
· de a afișa la sediul cantinei Programul de activitate, Programul de distribuire a mesei, Drepturile și obligațiile beneficiarilor, Meniul săpămânal, 
· de a avea disponibil la sediul cantinei ROF-ul, Statul de funcții aprobat, Organigrama, Fișele postului, Rapoartele de evaluare ale personalului angajat, dosarele asistaților

b) Personalul are obligația :
· Ca furnizor de servicii sociale:
·  de a participa activ la activitatea specifică de furnizor de servicii sociale desfășurând activități care ajută la protejarea și promovarea drepturilor beneficiarilor în ceea ce privește egalitatea de șanse și tratament, participarea egală, autodeterminarea, autonomia și demnitatea personală
·  de a contribui la prevenirea marginalizării și excluziunii sociale
· de a încheia Contractul pentru acordarea de servicii sociale cu beneficiarul, în condițiile legii, conform modelului standard, Anexa 1
· de a întocmi dosarului personal al beneficiarului ( cererea pentru acordare masă la cantină, copii după: acte de identitate, acte de stare civilă, documente privind veniturile, ancheta socială, Contractul cu beneficiarul, Evaluarea inițială, Planul de intervenție, Plan de asistență și îngrijire, ș.a.)
· de a organiza de sesiuni de instruire a personalului privind respectarea drepturilor beneficiarului,
·  de a instrumenta incidentele deosebite ce pot apărea: cazuri de abuz/ discriminare și modul de rezolvare a acestora
· de a asigura posibilitatea ca beneficiarii să-și exprime opinia cu privire la serviciile primite, aspectele pozitive/ negative constatate, prin aplicarea unui Chestionar de măsurare a gradului de satisfacție a beneficiarilor, după modelul din Anexa 2
· completarea la zi a Registelor de evidență (Instruire personal, Evidența incidentelor, Evidența cazurilor de abuz, neglijare, discriminare
· de a intocmi Raportul de activitate anual, în luna februarie a anului curent pentru anul anterior, de a fi disponibil  la sediul cantinei și  de a-l publica pe pagina web a instituției  
· de a avea capacitatea de a distribui hrana  pentru beneficiarii nedeplasabili  
· de a se asigura arhivarea documentelor peperioada prevăzută în Nomenclatorul arhivistic  
· În activitatea de pregătire și distribuire a mesei
·  de a purta pe toată durata prestării activității echipamentul corespunzător,
·  de a efectua periodic controalele medicale necesare,
·  de a colecta și păstra în mod obligatoriu  probele alimentare timp de 48 de ore de la preparare,
· de a întocmi meniul săptămânal cu respectarea prevederilor legale (2 mese pe zi: prânz și cină, cel puțin o masa caldă, fructe și legume proaspete, de sezon, deserturi pregătite în cantina, evitarea servirii produselor alimentare procesate: semipreparate cu mult sodiu, chipsuri, napolitane, mezeluri)
· de a folosi recipiente curate și etanșe, împachetate corespunzător în vederea evitării riscurilor de contaminare 
· de a se asigura că beneficiarul semneazăîn  lista zilnică, primirea numărului de porții aprobate
· de a înregistra marfa primită, a o depozita, a o înscrie în Fișele de magazine și a ține stocul la zi
·  de a respecta regulile de păstrare, depozitare, gestionare și control al alimentelor utilizate în activitatea  de bază,
· de a amenaja spațiul corespunzător pentru a oferi siguranță și confort beneficiarilor
· de a menține bucătăria, sala de mese, echipamentele, grupurile sanitare, spațiile de depozitare, tacâmurile și vesela în permanență în condițiile de igienico- sanitare și de siguranță în vigoare 
· de a face dezinfecția la nevoie/ periodic conform normativelor în vigoare și de a respecta Planul de îmbunătățire și adaptare a mediului ambient care cuprinde : desfășurarea cu caracter constant a operațiunilor de curățenie, igienizare periodică, lucrări de amenajare/ reabilitare, zugrăvit, recompartimentare, dotări cu mobilier, echipamente, ș.a.), securizarea ferestrelor, a instalațiilor electrice .







PREȘEDINTE DE ȘEDINȚĂ,                      CONTRASEMNEAZĂ PENTRU LEGALITATE:
     Ioan- Florin OPRIȘA                        SECRETARUL GENERAL AL MUNICIPIULUI BRAD,
                                                                                              Carmen- Irina BORA

                     R O M Â N I A - JUDEŢUL HUNEDOARA
              MUNICIPIUL BRAD - CONSILIUL LOCAL BRAD
                   DIRECȚIA DE ASISTENȚĂ SOCIALĂ BRAD
                         SERVICIUL DE ASISTENȚĂ SOCIALĂ
Brad, 335200, str. Independenţei, nr. telefon:0254/612665, fax:0254/612669,                                                                                                bradprim@yahoo.com, www.primariabrad.ro
                                  Operator cu Date cu Caracter Personal notificat cu nr. 39859

C O N T R A C T   D E   S E R V I C I I   S O C I A L E

încheiat între furnizorul de servicii sociale şi beneficiar sau, după caz, reprezentantul legal al acestuia

  Părţile contractante:

  1.1. MUNICIPIUL BRAD reprezentat prin PRIMAR, Florin CAZACU, prin DIRECȚIA DE ASISTENȚĂ SOCIALĂ BRAD, cu sediul în municipiul Brad, strada  Independenței, numărul  2, județul Hunedoara, acreditată conform Certificatul de acreditare seria AF nr. 004470, deținând Licenţă de funcţionare seria LF nr. 0010184 pentru serviciul social, CANTINA DE AJUTOR SOCIAL cod serviciu social 8899 CPDH-I acronim CAS, denumit în continuare furnizor de servicii sociale, cu sediul în municipiul Brad, strada  Aleea Patriei, numărul 2, judeţul HUNEDOARA, codul de înregistrare fiscală 4374962 deschis la Trezoreria Brad  
și

  1.2. Domnul/Doamna ..........................................................................(numele beneficiarului de servicii sociale) denumit în continuare beneficiar, domiciliat în municipiul Brad, str. …………….………………....... nr. ......, ….........……………. judeţul Hunedoara, codul numeric personal …………………………......, posesor al B.I./C.I. seria. .... nr. ………......., eliberat/eliberată la data de ...... de Secţia de poliţie ................./ SPCLEP ………….…..., reprezentat prin domnul/doamna ............................................., domiciliat/domiciliată în localitatea …………......., str. ……………...... nr. ...., judeţul …………………...., posesor/posesoare al/a B.I./C.I. seria ...... nr. ………………......, eliberat/eliberată la data de ........ de……………........., conform ..................... (se va menţiona actul care atestă calitatea de reprezentant) .......…………….….....nr. ............./data ………….....,
  2. având în vedere:

  2.1. cererea de acordare a serviciului social;
  2.2. Planul de intervenţie/ nr. ........../data ................., denumit în continuare ”plan de servicii sociale”;
  2.3. Dispoziţia Primarului Municipiului Brad nr. ........../...................... pentru stabilirea dreptului la servicii sociale;
  2.4. alte documente, în condiţiile legii, după caz .....................................................,
  convin asupra următoarelor: 
  3. Definiţii aplicabile prezentului contract:
3.1. contractul pentru furnizarea de servicii sociale - actul juridic încheiat între un furnizor de servicii sociale şi o persoană beneficiară de servicii sociale sau, după caz, părinţii sau reprezentantul legal al copilului beneficiar de servicii sociale în conformitate cu prevederile art. 45 alin. (1) din Legea asistenţei sociale nr. 292/2011, cu modificările şi completările ulterioare, care exprimă acordul de voinţă al acestora în vederea acordării de servicii sociale;
  3.2. furnizor de servicii sociale - persoană fizică sau juridică, publică ori privată, acreditată în vederea acordării de servicii sociale, care deţine licenţă de funcţionare pentru serviciile sociale care fac obiectul prezentului contract de servicii sociale, în conformitate cu prevederile Legii nr. 197/2012 privind asigurarea calităţii în domeniul serviciilor sociale, cu modificările şi completările ulterioare; 
  3.3. beneficiar de servicii sociale - persoana aflată în situaţie de risc şi/sau de dificultate socială, care necesită servicii sociale, conform planului de intervenţie/planului de servicii sociale, şi care are dreptul la servicii sociale ca măsură de asistenţă socială; persoanele beneficiare de servicii sociale sunt înregistrate în Registrul naţional de evidenţă a persoanelor beneficiare de servicii sociale, parte din sistemul integrat informatic de asistenţă socială, în conformitate cu prevederile art. 44 alin. (5) din Legea nr. 292/2011, cu modificările şi completările ulterioare;
  3.4. servicii sociale - ansamblul de măsuri şi acţiuni realizate în cadrul serviciului social licenţiat, prin personalul de specialitate pentru implementarea planului de servicii sociale în vederea atingerii obiectivelor prevăzute în planul de intervenţie/planul de servicii sociale, în scopul prevenirii şi depăşirii unor situaţii de dificultate, vulnerabilitate sau dependenţă, prezervării autonomiei şi protecţiei persoanei, prevenirii marginalizării şi excluziunii sociale, promovării incluziunii sociale şi creşterii calităţii vieţii etc., cu respectarea standardelor minime obligatorii în baza cărora a fost licenţiat serviciul social;
  3.5. plan de servicii sociale - concept care include documentul întocmit de asistentul social/echipa interdisciplinară cu acordul şi participarea persoanei beneficiare şi/sau a reprezentantului legal, după realizarea evaluării complexe; în Legea asistenţei sociale nr. 292/2011, cu modificările şi completările ulterioare, este menţionat ca plan de servicii sociale/plan individualizat de îngrijire şi asistenţă, iar în legile speciale este menţionat ca plan individualizat de protecţie/plan de abilitare-reabilitare a copilului/program individual de reabilitare şi integrare socială etc.;
  3.6. consimţământul persoanei beneficiare - acordul exprimat de persoana beneficiară/părintele/reprezentantul legal şi/sau, după caz, reprezentantul convenţional, conform prevederilor legii, prin semnarea planului de servicii sociale şi a contractului de servicii sociale cu privire la acordarea serviciilor sociale descrise în plan, anexă la contractul pentru furnizarea de servicii sociale;
  3.7. forţa majoră - eveniment mai presus de controlul părţilor, care nu putea fi prevăzut în momentul încheierii contractului şi care face imposibilă executarea şi, respectiv, îndeplinirea contractului, definit potrivit prevederilor art. 1.351 din Codul civil, republicat, cu modificările și completările ulterioare.

  4. Obiectul contractului

  4.1. Obiectul prezentului contract îl constituie acordarea serviciilor sociale, cod serviciu social 8899 CPDH-I, prevăzute în planul de servicii sociale anexat la prezentul contract, respectiv ACORDAREA DE PORȚII DE MÂNCARE GRATUITE PENTRU BENEFICIARII DE VENIT MINIM DE INCLUZIUNE SAU ORICĂREI PERSOANE CARE TEMPORAR NU REALIZEAZĂ VENITURI.
Solicitanții pot beneficia de masă la cantina de ajutor social Brad pe baza cererii lunare, a apartenenței la una din categoriile de beneficiari anterior precizate și în conformitate cu prevederile Regulamentului de acordare a mesei la cantina de ajutor social, aprobat prin Hotărârea Consiliului Local nr. 191/ 2022.
  4.2. Locul de acordare a serviciului social (conform licenţei de funcţionare) – municipiul Brad, strada Aleea Patriei, numărul 2, județul Hunedoara.
  4.3. Costul total pe lună al serviciilor sociale prevăzute este de: 22 lei/lună ( alocație zilnică de hrană).
  4.4. Contribuţia persoanei beneficiare, prevăzută în angajamentul de plată, anexă la prezentul contract, este de .....-.... lei/lună/zi/oră.

  5. Durata contractului

  5.1. Durata contractului este de la data de .............. până la data de ............... , cu posibilitate de prelungire în condiţiile legii, cu condiția solicitării lunare a mesei.
  5.2. Durata contractului poate fi prelungită sau redusă, cu acordul părţilor şi numai după evaluarea rezultatelor serviciilor acordate beneficiarului de servicii sociale şi, după caz, revizuirea planului de servicii sociale.

  6. Furnizorul de servicii sociale:
  6.1. respectă drepturile şi libertăţile fundamentale ale beneficiarului în acordarea serviciilor sociale, rezultate din prezentul contract;
  6.2. acordă serviciile sociale prevăzute în planul de servicii, cu respectarea acestuia şi a standardelor minime de calitate specifice serviciului;
  6.3. depune toate diligenţele pentru asigurarea continuităţii serviciilor sociale pentru beneficiar, inclusiv prin aplicarea planului de urgenţă în situaţia închiderii serviciului social;
  6.4. informează beneficiarul cu privire la:
  6.4.1. descrierea serviciilor sociale oferite şi condiţiile în care acestea sunt acordate, precum şi activităţile specifice care se desfăşoară în cadrul acestora;
  6.4.2. regulamentul de ordine internă/regulile casei;
  6.4.3. procedura de evaluare a satisfacţiei persoanei beneficiare şi de evaluare a gradului de încredere a beneficiarilor şi a reprezentanţilor legali ai acestora, după caz, cu privire la serviciile sociale acordate;
  6.4.4. procedura de formulare a plângerilor şi reclamaţiilor cu privire la serviciile primite;
  6.4.5. procedura privind identificarea, semnalarea şi soluţionarea cazurilor de abuz, neglijare, exploatare sau orice altă formă de violenţă, inclusiv tratamente inumane sau degradante;
  6.4.6. participarea persoanelor care au calitatea de student, intern, voluntar în procesul de acordare a serviciilor sociale;
  6.5. reevaluează periodic situaţia beneficiarului de servicii sociale şi, după caz, completează şi/sau revizuieşte planul exclusiv în interesul acestuia;
  6.6. respectă confidenţialitatea datelor şi informaţiilor referitoare la beneficiarul de servicii sociale, conform prevederilor standardelor minime de calitate şi ale Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE;
  6.7. utilizează contribuţia beneficiarului, dacă este prevăzută în contractul de servicii sociale, exclusiv pentru acoperirea cheltuielilor direct legate de acordarea serviciilor sociale destinate beneficiarului; 
  6.8. informează serviciul public de asistenţă în a cărui rază administrativ-teritorială îşi are domiciliul/reşedinţa sau locuieşte beneficiarul asupra nevoilor identificate şi serviciilor sociale propuse a fi acordate;
  6.9. utilizează date rezultate din implementarea contractului în scopul întocmirii de statistici, pentru dezvoltarea serviciilor sociale, cu respectarea legislaţiei privind protecţia datelor cu caracter personal;
  6.10. respectă obligaţiile privind asigurarea calităţii serviciilor sociale prevăzute în Legea nr. 197/2012
 privind asigurarea calităţii în domeniul serviciilor sociale, cu modificările şi completările ulterioare, prevederile legilor speciale şi standardelor minime de calitate aplicabile.
  7. Persoana beneficiară de servicii sociale

  7.1. Drepturile persoanei beneficiare sunt cele prevăzute de art. 36^1 din Legea asistenţei sociale nr. 292/2011, cu modificările şi completările ulterioare, de Regulamentul de organizare şi funcţionare al serviciului social, de standardele minime de calitate aplicabile prevăzute în carta drepturilor persoanelor beneficiare, aprobată de către furnizorul de servicii sociale şi prezentată persoanei beneficiare odată cu încheierea prezentului contract. Acestea sunt, în principal:
  7.1.1. să i se respecte drepturile şi libertăţile fundamentale, fără discriminare;
  7.1.2. să fie informată asupra situaţiilor de risc, precum şi asupra drepturilor sociale;
  7.1.3. să i se comunice, în limbaj simplu, informaţii accesibile privind drepturile fundamentale şi măsurile legale de protecţie, precum şi informaţii privind condiţiile care trebuie îndeplinite pentru a le obţine;
  7.1.4. să participe la procesul de luare a deciziilor cu privire la furnizarea serviciilor sociale;
  7.1.5. să i se asigure păstrarea confidenţialităţii asupra informaţiilor furnizate şi primite;
  7.1.6. să i se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
  7.1.7. să fie protejată de lege atât ea, cât şi bunurile ei, atunci când nu are capacitate de decizie, chiar dacă este îngrijită în familie sau într-o instituţie;
  7.1.8. să i se respecte demnitatea şi intimitatea;
  7.1.9. să participe la luarea deciziilor privind intervenţia socială, putând alege variante de intervenţii, dacă acestea există;
  7.1.10. să participe la evaluarea serviciilor sociale primite;
  7.1.11. să participe în organismele de reprezentare ale furnizorilor de servicii sociale.
  7.2. Acordul persoanei beneficiare pentru divulgarea informaţiilor confidenţiale se asumă numai în formă scrisă.

  7.3. Informaţiile confidenţiale pot fi dezvăluite fără acordul beneficiarilor în următoarele situaţii:
  7.3.1. atunci când dispoziţiile legale o prevăd în mod expres;
  7.3.2. când este pusă în pericol viaţa persoanei beneficiare sau a membrilor unui grup social;
  7.3.3. pentru protecţia vieţii, integrităţii fizice sau a sănătăţii persoanei, în cazul în care aceasta se află în incapacitate fizică, psihică, senzorială ori juridică de a-şi da consimţământul.
  7.4. Prelucrarea datelor persoanelor beneficiare de servicii sociale, de către toate entităţile implicate în toate etapele procesului de acordare a serviciilor sociale, se realizează cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE.

  7.5. Obligaţiile persoanei beneficiare sunt cele prevăzute de art. 36^2 din Legea asistenţei sociale nr. 292/2011, cu modificările şi completările ulterioare şi de standardele minime de calitate aplicabile serviciului social care face obiectul contractului. Acestea sunt, în principal:
  7.5.1. să furnizeze informaţii corecte cu privire la identitate, situaţia familială, socială, medicală şi economică;
  7.5.2. să participe la procesul de furnizare a serviciilor sociale;
  7.5.3. să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului şi de situaţia ei materială;
  7.5.4. să comunice orice modificare intervenită în legătură cu situaţia ei personală;
  7.5.5. să respecte regulamentul de organizare şi funcţionare al serviciului social şi regulamentul de ordine internă/regulile casei.
  8. Soluţionarea reclamaţiilor

  8.1. Beneficiarul are dreptul de a formula verbal şi/sau în scris reclamaţii cu privire la acordarea serviciilor sociale şi activitatea personalului, în conformitate cu procedura privind sesizările şi reclamaţiile aprobată de furnizorul de servicii sociale şi adusă la cunoştinţa persoanelor beneficiare.
  8.2. Reclamaţiile pot fi adresate furnizorului de servicii sociale direct sau prin intermediul oricărei persoane din cadrul echipei de implementare a planului de servicii sociale.
  8.3. Furnizorul de servicii sociale are obligaţia de a analiza conţinutul reclamaţiilor, consultând atât beneficiarul de servicii sociale, cât şi specialiştii implicaţi în implementarea planului de servicii sociale, şi de a formula răspuns în termen de maximum 10 zile de la primirea reclamaţiei.
  8.4. Beneficiarul are dreptul de a semnala orice suspiciune de abuz, neglijare, exploatare, tratament degradant sau orice altă formă de violenţă conform procedurii specifice prevăzute în standardul minim de calitate al serviciului social respectiv.
  9. Rezilierea contractului

  Constituie motiv de reziliere a prezentului contract următoarele:
  9.1. refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentantul său legal;
  9.2. nerespectarea în mod repetat de către beneficiarul adult de servicii sociale a regulamentului de ordine interioară
  10. Suspendarea contractului:

  10.1. la solicitarea beneficiarului adult pe perioada spitalizărilor, pentru urmarea unor tratamente medicale, recuperare medicală;
  10.2. la solicitarea beneficiarului adult pe perioada vacanţelor/excursiilor/călătoriilor pentru o perioadă de maximum 15 zile consecutive.
  11. Încetarea contractului:

  11.1. la expirarea duratei contractului;
  11.2. prin acordul părţilor privind încetarea contractului, în situaţia beneficiarului adult;
  11.3. când obiectivul planului de servicii sociale a fost atins;
  11.4. în cazul retragerii licenţei de funcţionare a serviciului social;
  11.5. în cazuri de forţă majoră;
 11.6.  decesul solicitantului/ beneficiarului;
        11.7. nerespectarea regulilor de conduită și comportament civilizat; 
        11.8. când s-a constatat că persoanele beneficiare vând mâncarea/ produsele primite; 
        11.9. dacă în mod repetat și nejustificat nu ridică masa mai mult de 3 zile consecutiv;
        11.10. schimbarea domiciliului/ reședinței;
         11.11. modificarea condițiilor ce au dus la acordarea prestației și care nu mai conduc la eligibilitatea persoanei/ familiei.

  12. Dispoziţii finale
  12.1. Părţile contractante au dreptul, pe durata îndeplinirii prezentului contract, de a conveni modificarea clauzelor acestuia prin act adiţional numai în cazul apariţiei unor circumstanţe care lezează interesele legitime ale acestora şi care nu au putut fi prevăzute la data încheierii prezentului contract.
  12.2. Prevederile prezentului contract se completează cu prevederile legislaţiei în vigoare în domeniu.
  12.3. Prezentul contract va fi interpretat conform legilor din România.
  12.4. Furnizorul de servicii sociale realizează monitorizarea şi evaluarea serviciilor sociale acordate, în conformitate cu obligaţiile prevăzute la art. 26^1 alin. (1) lit. g) - i), alin. (2) şi (3) din Legea nr. 197/2012, cu modificările şi completările ulterioare, precum şi în conformitate cu prevederile legilor speciale şi ale standardelor minime de calitate aplicabile.
  12.5. Măsurile de implementare a planului de servicii sociale se comunică serviciului public de asistenţă socială, în conformitate cu prevederile art. 45 alin. (3) din Legea asistenţei sociale nr. 292/2011, cu modificările şi completările ulterioare.

  13. Documentele anexe ale contractului:
  13.1. planul de servicii sociale;
  13.2. documentul cu privire la informarea persoanei beneficiare cu privire la regulamentul intern, procedurile operaţionale etc.

  14. Arhivare şi comunicare
  14.1. Un exemplar al contractului este păstrat în dosarul de caz.
  14.2. Prezentul contract de furnizare a serviciilor sociale a fost încheiat la Direcției de Asistență Socială Brad în două exemplare, câte unul pentru fiecare parte contractantă.
  14.3. Datele privind încheierea contractului se înregistrează în Registrul naţional unic al beneficiarilor de servicii sociale, prin grija furnizorului de servicii sociale, în termen de 24 de ore de la data încheierii acestuia.
..........................
(data)
BRAD

Furnizorul de servicii sociale,

DIRECȚIA DE ASISTENȚĂ SOCIALĂ BRAD - CANTINA DE AJUTOR SOCIAL



MUNICIPIUL BRAD
PRIMAR
Florin CAZACU



   ȘEF SERVICIU BUGET, FINANȚE, CONTABILITATE,
                      TAXE ȘI IMPOZITE LOCALE
                     Gabriela - Octavia   PETREAN 
     


                                              VIZĂ
                    CONTROL FINANCIAR PREVENTIV
                            Ana Maria Cristina GOMOI 




                                       AVIZAT
                      COMPARTIMENTUL JURIDIC
                       c.j. Nicoleta-Liliana   ZAHARIE 



                                                                       
                                                                                                                                             BENEFICIAR
                                                                                                                                      DE SERVICII SOCIALE/
                                                                                                                                      REPREZENTANT LEGAL
                           ÎNTOCMIT

                  ……………………………………………..                                                                         ………………………………………………………………….








                                                                                                                                                                ANEXA 2
CHESTIONAR
PRIVIND GRADUL DE SATISFACȚIE A BENEFICIARILOR DE MASĂ LA
 CANTINA DE AJUTOR SOCIAL BRAD

DIRECȚIA DE ASISTENȚĂ SOCIALĂ BRAD din subordinea CONSILIULUI LOCAL AL MUNICIPIULUI BRAD  prin intermediul SERVICIULUI DE ASISTENȚĂ SOCIALĂ urmărește prin acest chestionar să evalueze nivelul de satisfacție al beneficiarilor, în ceea ce privește serviciile sociale oferite .
Informațiile furnizate de dvs. vor fi folosite pentru îmbunătățirea procedurilor de lucru în vederea oferirii unor servicii sociale profesioniste de calitate.
Toate informațiile pe care le veți oferi sunt strict confidențiale și servesc scopului mai sus amintit.
Date factuale :
· Vârsta ……………


· Sex……M          F       


· Persoană singură……DA  .        NU

· Mediul în care trăiți               rural         urban   

· Studii absolvite        primare         Gimnaziale             Liceale              Superioare




· Religie…………………….
· Etnie……………….


· Nr membrii care locuiesc cu dvs.          dintre care copii
1.De unde ați aflat despre CANTINA DE AJUTOR SOCIAL ?
……………………………………………………………………
2. De cât timp sunteți beneficiar de serviciile cantinei ?
……………………………………………………………………
3. Cum apreciați calitatea mesei servite la Cantină ?
 




Foarte bună         Bună         Mulțumitoare           Calitate slabă           Calitate foarte slabă 
4. Ce greutăți ați întâmpinat în procesul de distribuire a mesei ?
………………………………………………………………….
5. Enumerați cel puțin două elemente pozitive pe care le-ați întâmpinat la cantină .
…………………………………………………………………………………….
6.Cum ați perceput relația dintre dvs. și personalul cu care ați intrat în contact ?



Foarte bună                Mulțumitoare                        Nesatisfăcătoare
7. Ce ați dori să schimbați în activitatea  cantinei în perioada următoare ?
…………………………………………………………………………….
8 Sunteți mulțumit despre păstrarea confidențialității  cu privire la datele dvs. ?
DA                  NU


9. Sunteți mulțumit de felul în care sunteți tratat de către personalul Cantinei de ajutor social Brad ?
DA                  NU


10 Dacă NU, precizați de ce? 
………………………………………………………………………………………………………….
11. Faptul că ați beneficiat de masă la Cantina de Ajutor Social a contribuit la îmbunătățirea calității vieții dvs.?


DA                 NU
12. Cum apreciați că v-a ajutat  în  rezolvarea problemelor serviciile de care ați beneficiat :
                             Deloc            Puțin             Satisfăcător               Mult                    Foarte mult
 Informare           ……………………………………………………………………………………           
Consiliere           ……………………………………………………………………………………
Întocmire acte     ……………………………………………………………………………………
Monitorizare       ……………………………………………………………………………………
13. Sugestii și propuneri ..........................................................................................................
Vă mulțumim !                                   
INIȚIATOR,
PRIMAR
Florin CAZACU

